seungwon929/Th-miracl huggingface dataset:
มิสยูลีก

มิสยูลีก (Miss U-League)หรือ มิสแคนนอนยูลีก (Miss Canon U-League) เป็นการประกวด นักศึกษาสาว ในงานฟุตบอลยูลีก โดยคัดเลือกจากนักศึกษาจากมหาวิทยาลัยที่ร่วมโครงการฟุตบอลยูลีก ผู้จัดการประกวดคือ บริษัท อาดามัส อินคอร์ปอเรชั่นจำกัด (มหาชน) ซึ่งได้เซ็นสัญญาคว้าลิขสิทธิ์โครงการยูลีกเป็นเวลา 3 ปี ด้วยงบประมาณกว่า 30 ล้านบาท โดยเริ่มตั้งแต่การแข่งกัน ฟุตบอลยูนิเวอร์ซิตี้ลีกปี 2007 เป็นต้นมา

มิสยูลีกมีขี้นครั้งแรกในการแข่งขันฟุตบอล ไทยแลนด์ ยูนิเวอร์ซิตี้ลีก ตั้งแต่ครั้งที่ 2 ในปีพ.ศ. 2541 เพื่อสร้างสีสันให้กับกิจกรรมฟุตบอล

รายละเอียดจากเว็บไซต์ของการประกวดมิสแคนนอนยูลีก ประจำปี 2010 ผู้สมัครจำเป็นต้องมีเงื่อนไขดังนี้
เจ้าอินทโฉม

เจ้าอินทโฉม เป็นโอรสของ เจ้าราชวงษ์ และ เจ้านางจันทรกุมารี ขนิษฐาใน เจ้าอินทกุมาร เจ้าเมืองศรีฟ้าวาหะหัวขาว(เชียงรุ่ง) พระราชบิดาของพระองค์ลักลอบเป็นชู้ กับ พระชายาของพระอัยกา คือ พระเจ้าสุริยวงศาธรรมิกราช พระบิดาจึงถูกโทษประหาร เป็นเหตุให้ อาณาจักรล้านช้าง ขาดรัชทายาทที่ชัดเจน ขณะนั้น พระเจ้ากิ่งกิสราช และ เจ้าอินทโฉม ซึ่งเป็นพระราชนัดดาใน พระเจ้าสุริยวงศาธรรมิกราช ทรงพระเยาว์อยู่มาก ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของ พระเจ้าสุริยวงศาธรรมิกราช นำไปสู่การแยกอาณาจักรล้านช้างเป็น 3 อาณาจักรในที่สุด เมื่อครั่งที่พระเชษฐา( พระเจ้ากิ่งกิสราช) ขึ้นครองราชสมบัติล้านช้างหลวงพระบางพระองค์กับ เจ้าองค์คำได้ร่วมกันก่อกบฏ แต่ไม่สำเร็จจึงได้หนีถูกเนรเทศไปอยู่ครองเมืองเชียงขอม เมื่อพระเจ้ากิ่งกิสราช สวรรคตลง เหล่าขุนนางได้เชิญ เจ้าองค์คำ ขึ้นครองราชสมบัติ พระองค์จึงได้รวบรวมไพล่พลมาตีเมืองหลวงพระบางอีกครั่งแต่ เจ้าองค์คำ ไม่คิดสู้จึงได้หนีไปบวชที่เชียงใหม่

พงศาวดาลฉบับลูกขุนกล่าวว่า เมื่อ เจ้าอินทโฉม ขึ้นครองเมืองหลวงพระบางก็ไม่ได้อ่อนน้อมต่อญวนเจ้าเวียดนามจึงแต่งให้ องเจียงเทียมตาเจ็ก คุมกองทัพลงมาตีเมืองหลวงพระบาง เจ้าอินทโฉมจึงให้ เจ้าอินทรพรหม พระโอรสคุมกองทัพไปต่อรบกับญวน ขับไล่ญวนแตกหนีไป

เจ้าอินทโฉม ทรงมีชายาก่อนที่จะทรงครองราชอยู่ ๒ ท่าน คือ เจ้านางอุบะ และพระธิดาในเจ้าอินทรกุมาร เมืองได้ครองราชจึงได้เชิญ เจ้านางแทนสาว และ เจ้านางแทนคำ มาเป็นอัครมเหสี ทรงมีโอรสธิดาทั้งหมด 17 พระองค์
ฮิลบิลลี จิม

เจมส์ มอร์ริส (James Morris; ) นักมวยปล้ำอาชีพที่เกษียณอายุและนักจัดวิทยุชาวอเมริกัน เป็นที่รู้จักภายใต้ชื่อบนสังเวียน ฮิลบิลลี จิม (Hillbilly Jim) เขาเป็นที่รู้จักในการปล้ำให้กับ World Wrestling Federation ตั้งแต่ปี 1984 ถึง 1990 และในซีรีส์ฮิต "Hillbilly Moments"

วันที่ 5 มีนาคม 2018 เขาได้รับการเสนอชื่อให้เข้าสู่หอเกียรติยศ WWE Hall of Fame ประจำปี 2018
เหตุเพลิงไหม้ในบากู พ.ศ. 2561

เมื่อวันที่ 2 มีนาคม 2561 เกิดเหตุเพลิงไหม้ ณ ศูนย์บำบัดยาเสพติด สำหรับผู้ป่วยที่ติดฝิ่น ในกรุงบากู ประเทศอาเซอร์ไบจาน มีผู้เสียชีวิตอย่างน้อย 26 คน และ 4 คนต้องรักษาตัวที่โรงพยาบาล

รัฐบาลรายงานว่าเพลิงไหม้เกิดขึ้นเมื่อประมาณ 06:10 น. ในเวลาท้องถิ่น มีต้นเหตุจากไฟฟ้าลัดวงจรในหอผู้ป่วยที่เป็นตึกไม้ชั้นเดียว หน้าต่างของตึกถูกปิดด้วยขอบเหล็กที่เปิดได้จากด้านนอกเท่านั้น เพื่อป้องกันไม่ให้ผู้ติดยาหนี ในตึกไม่มีระบบหยุดยั้งไฟอัตโนมัติ โครงตึกที่ทำด้วยไม้เป็นเชื้อเพลิงอย่างดีแก่ไฟ เหล่าพนักงานดับเพลิงบรรยายว่าตึกเผาไหม้อย่างรุนแรงเป็นเวลากว่าสามชั่วโมงด้วยลมที่แรง แม้หน้าต่างจะถูกกีดกัน พนักงานดับเพลิงสามารถช่วยคนกว่าสิบคนจากไฟที่ลุกลามอย่างรวดเร็ว

กระทรวงสุขภาพกล่าวว่า ผู้ป่วยและพนักงานประมาณ 200 คนออกมาจากโรงพยาบาลได้อย่างปลอดภัย และเหลือ 34 คนที่ต้องการความช่วยเหลือ หลังพนักงานดับเพลิงดับไฟได้สำเร็จจึงพบศพจำนวน 25 ร่าง
ประธานาธิบดี อิลฮัม อะลีเยฟ ได้เข้าดูที่เกิดเหตุ และสั่งให้ตรวจสอบอย่างเป็นทางการ นักเคลื่อนไหวพลเรือนท้องถิ่นโทษว่าเป็นความผิดของการฉ้อราษฎร์บังหลวงและการไม่ปฏิบัติตามระเบียบความปลอดภัยการป้องอัคคีภัย สำนักงานพนักงานอัยการตอบโต้โดยการเริ่มตรวจสอบการละเมิดข้อปฏิบัติการป้องกันอัคคีภัย
การสังหารหมู่ที่มาลเมดีย์

การสังหารหมู่ที่มาลเมดีย์ เป็นอาชญากรรมสงครามซึ่งเชลยศึกทหารอเมริกัน 84 นายถูกสังหารโดยทหารเยอรมันผู้ที่จับกุมใกล้กับมาลเมดีย์ ประเทศเบลเยียมในช่วงสงครามโลกครั้งที่สอง การสังหารหมู่ครั้งนี้เกิดขึ้นเมื่อวันที่ 17 ธันวาคม ค.ศ. 1944 ที่สี่แยก Baugnez โดยสมาชิกของ คัมพ์กรุพเพอ ไพร์เพอร์(Kampfgruppe Peiper)(ส่วนหนึ่งของกองพลพันเซอร์เอ็สเอ็สที่ 1) หน่วยกองกำลังรบเยอรมันในช่วงยุทธการตอกลิ่ม

คำนี้ยังได้ใช้กันโดยทั่วไปกับหนึ่งในการสังหารหมู่โดยหน่วยรบเดียวกันในวันเดียวกันและวันต่อๆไป ซึ่งเป็นหัวข้อของการพิจารณาคดีการสังหารหมู่ที่มาลเมดีย์ ส่วนหนึ่งของการพิจารณาคดีดาเคา เมื่อปี ค.ศ. 1946 การพิจารณาคดีนี้เป็นจุดสำคัญของโต้เถียง
ถนนบูรพา

ถนนบูรพา () เป็นถนนสั้น ๆ สายหนึ่งในพื้นที่แขวงวังบูรพาภิรมย์ เขตพระนคร กรุงเทพมหานคร เป็นถนนที่เชื่อมระหว่างถนนพาหุรัด กับถนนเจริญกรุง

ถนนบูรพา เดิมมีชื่อว่า "ถนนบุรพา" แต่ต่อมาได้เรียกเพี้ยนเป็น "ถนนบูรพา" เช่นปัจจุบัน โดยเรียกตามวังบูรพาภิรมย์ วังที่ประทับของสมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช สมเด็จพระอนุชาในพระบาทสมเด็จพระจุลจอมเกล้าเจ้าอยู่หัว ที่ถนนเส้นนี้ตัดผ่านบริเวณด้านหลัง เป็นถนนที่พระบาทสมเด็จพระจุลจอมเกล้าเจ้าอยู่หัวได้โปรดเกล้าฯ ให้มีการตัดถนนขึ้นเพื่อรองรับความเจริญทางการค้าที่กำลังเฟื่องฟูในย่านพาหุรัด ทำให้ทั้งชาวไทยและชาวต่างชาติมีเส้นทางคมนาคมที่สะดวกยิ่งขึ้น

ปัจจุบัน บริเวณรอบ ๆ ถนนบูรพาเป็นที่ตั้งของร้านจำหน่ายอาวุธปืนเป็นจำนวนมาก เช่นเดียวกับถนนสายอื่น ๆ ที่อยู่รอบด้าน และยังเป็นฟากหนึ่งของห้างสรรพสินค้าดิโอลด์สยามพลาซ่าอีกด้วย
ฉวีรัตน์ เกษตรสุนทร

ฉวีรัตน์ เกษตรสุนทร เป็นผู้ช่วยรัฐมนตรีว่าการกระทรวงวัฒนธรรม ในสมัย นายวีระ โรจน์พจนรัตน์ รัฐมนตรีว่าการกระทรวงวัฒนธรรม อีกทั้งยังเป็นคณะกรรมการประเมินผลการดำเนินการตามมาตรฐานความโปร่งใสของส่วนราชการสังกัดรัฐสภา ในรัฐบาลของพลเอกประยุทธ์ จันทร์โอชา และเป็นอดีตรองปลัดกระทรวงวัฒนธรรม และคณะอนุกรรมการกำหนดนโยบายการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม

ดร.ฉวีรัตน์ เกษตรสุนทร เกิดเมื่อวันที่ 01 ตุลาคม พ.ศ. 2492 พื้นเพเป็นชาวจังหวัดฉะเชิงเทรา สำเร็จการศึกษาระดับปริญญาตรี การศึกษาบัณฑิต (กศ.บ.) มหาวิทยาลัยศรีนครินทรวิโรฒ (บางเขน) ปริญญาโท ครุศาสตร์มหาบัณฑิต (ค.ม.) จุฬาลงกรณ์มหาวิทยาลัย และ ปริญญาเอก ครุศาสตร์ดุษฎีบัณฑิต (ค.ด.) จุฬาลงกรณ์มหาวิทยาลัย อีกทั้งสำเร็จประกาศนียบัตรชั้นสูง การบริหารภาครัฐและกฎหมายมหาชน (ปรม.๒) จากสถาบันพระปกเกล้า ประกาศนียบัตรนักบริหารระดับสูง การเมืองการปกครองในระบอบประชาธิปไตย (ปปร.๘) จากสถาบันพระปกเกล้า และประกาศนียบัตร นักปกครองระดับสูง (รุ่นที่ ๔๒) วิทยาลัยการปกครอง ด้านชีวิตครอบครัวสมรสกับ พลตำรวจตรีไพโรจน์ เกษตรสุนทร ดร.ฉวีรัตน์ เกษตรสุนทร เคยดำรงค์ตำแหน่งสำคัญต่างๆมากมาย ได้แก่
ซอมินลา

ซอมินลา (, ) พระอัครมเหสีแห่ง อาณาจักรอังวะ จาก ค.ศ. 1422 ถึง 1425 พระโอรสของพระนางคือ พระเจ้ามินละแหง่ ได้ขึ้นเป็นกษัตริย์แห่งอังวะเป็นเวลา 3 เดือนใน ค.ศ. 1425 ภายหลังการสวรรคตของพระสวามีองค์ที่ 2 พระเจ้าฝรั่งมังศรี พระสวามีองค์แรกคือพระเชษฐาของพระเจ้าฝรั่งมังศรี มังรายกะยอชวา ซึ่งมีชื่อเสียงในช่วง สงครามสี่สิบปี

ซอมินลา เป็นธิดาของพระเจ้าตราพระยาแห่งปะกัน และเป็นพระเชษฐภคินีของพระเจ้าตราพระยาแห่งตองอู ซึ่งปกครองตองอูในช่วงปี ค.ศ. 1440 ถึง ค.ศ. 1446 ในปี ค.ศ. 1406 พระนางได้อภิเษกสมรสกับเจ้าชาย มังรายกะยอชวา ในพิธีแต่งตั้งพระองค์เป็นพระมหาอุปราช โดยพระนางมีพระโอรส-ธิดากับมังรายกะยอชวาทั้งสิ้น 4 พระองค์ ต่อมาเมื่อมังรายกะยอชวาประชวรและสิ้นพระชนม์ระหว่างทำสงคราม พระนางได้กลายมาเป็นพระชายาของพระเจ้าฝรั่งมังศรี พระอนุชาของมังรายกะยอชวาซึ่งได้ขึ้นเป็นรัชทายาทผู้มีสิทธิโดยตรงสืบมา โดยพระนางและพระเจ้าฝรั่งมังศรีมีพระโอรส-ธิดาอีก 3 พระองค์ ทำให้พระนางมีพระโอรส-ธิดารวมทั้งสิ้น 7 พระองค์

เมื่อพระเจ้าฝรั่งมังศรีองค์รัชทายาทได้ขึ้นสืบราชบัลลังก์ต่อจาก พระเจ้าฝรั่งมังฆ้อง พระราชบิดาใน ค.ศ. 1422 ก็ได้สถาปนาพระองค์ขึ้นเป็นพระอัครมเหสี แต่พระนางเป็นได้แค่พระมเหสีเพียงในพระนามเท่านั้น เนื่องจากพระเจ้าฝรั่งมังศรีโปรดปรานพระมเหสีอีกพระองค์หนึ่งคือ พระนางชินโบเม ทำให้พระนางซอมินลาน้อยพระทัยออกจากพระราชวังและออกผนวชเป็นแม่ชี ได้รับฉายาทางธรรมว่า Tanzaung-shin Mibaya ()

พระโอรสน้อยองค์ที่ห้าของพระนาง พระเจ้ามินละแหง่ ได้ขึ้นเป็นกษัตริย์ในเดือนสิงหาคม ค.ศ. 1425 หลังจากที่ พระเจ้าฝรั่งมังศรี พระราชบิดาถูกลอบสังหารโดยมีพระนางชินโบเมอยู่เบื้องหลัง สามเดือนต่อมา พระเจ้ามินละแหง่ ยุวกษัตริย์ซึ่งมีพระชนมพรรษาเพียงแค่เจ็ดพรรษา ก็ถูกวางยาพิษโดยพระนางชินโบเม เพื่อให้คนรักคือ เจ้าฟ้ากะเลเจตองนโย ขึ้นบัลลังก์
พีดัม

พีดัม (, ? – 26 กุมภาพันธ์ 647 (17 มกราคมตามปีจันทรคติ) หรือ องค์ชายกัลมุน ขุนนางในราชสำนักชิลลาช่วงรัชสมัย พระนางช็อนด็อกแห่งชิลลา ซึ่งดำรงตำแหน่ง ซังแดดึง หรืออัครมหาเสนาบดีและเป็นผู้มีสิทธิในการสืบราชบัลลังก์ของ อาณาจักรชิลลา อยู่ในระดับที่เรียกว่า หรือ กระดูกแท้ เพราะเขาเป็นพระราชโอรสของ พระเจ้าจินจีแห่งชิลลา กับ พระสนมมีซิล ต่างกับพระนางช็อนด็อกที่อยู่ในระดับที่เรียกว่า หรือ กระดูกศักดิ์สิทธิ์ เขาเป็นที่รู้จักจากการก่อกบฏต่อพระนางช็อนด็อกเมื่อเดือนกุมภาพันธ์ ค.ศ. 647

โดยพีดัมได้ประกาศคำขวัญว่า สตรีไม่อาจปกครองประเทศได้ และยังได้อ้างอีกว่าดาวประจำพระองค์ของพระนางช็อนด็อกได้หายไปจากท้องฟ้าซึ่งบางตำนานได้กล่าวไว้ว่าคิมยูชินแม่ทัพใหญ่แห่งชิลลาได้แนะนำให้ชักว่าวพร้อมกับแสงสว่างขึ้นไปตรงจุดที่ดาวประจำพระองค์เคยอยู่เพื่อยืนยันว่าดาวประจำพระองค์ยังอยู่ทำให้ทหารของชิลลาภายใต้การบัญชาการของคิมยูชินและ คิมอัลช็อน สามารถเข้าปราบปรามกบฏของพีดัมลงได้สำเร็จพร้อมกับจับพีดัมประหารชีวิตเมื่อวันที่ 26 กุมภาพันธ์ ค.ศ. 647 หรือ 9 วันหลังจากพระนางช็อนด็อกสวรรคตแต่บางตำนานบอกว่าพีดัมถูกสังหารในสนามรบ

ซึ่งบางตำนานได้กล่าวเอาไว้ว่าพีดัมหรือองค์ชายกัลมุนเป็นพระสวามีของพระนางช็อนด็อกพร้อมกับแม่ทัพตระกูลคิมโดยสันนิษฐานว่าอาจจะเป็นคิมยูชิน
เจ้าอโนชา

เจ้าอโนชา เป็นโอรสใน เจ้าองค์คำ กับ หม่อมยวน มารดาน่าจะเป็นสตรีชาวล้านนา เมื่อครั้งที่พระบิดาได้ครองล้านนา(เชียงใหม่) พระบิดาขอพระองค์พยายามจะตีเอาเมือง ล้านช้างหลวงพระบางคืนจาก เจ้าอินทโฉม หลายครั้งแต่ไม่สำเร็จจึงทำให้ พระเชษฐาของพระองค์สิ้นพระชนม์หลายพระองค์ 
เจ้าอโนชา ทรงถูกต้องพระอาญาเนี่องจากควาวเข้าใจผิดเพราะทรงฆ่าพระเชษฐาของพระองค์ พระองค์จึงถูกพระบิดาลงโทษประหาร
มีดบินกรีดฟ้า

มีดบินกรีดฟ้า ( ) เป็นละครโทรทัศน์จีนกำลังภายใน สร้างขึ้นเมื่อปี ค.ศ. 2016 เป็นละครที่สร้างมาจากเรื่อง ฤทธิ์มีดสั้น ของโก้วเล้ง นำแสดงโดย หลิว ข่ายเวย, หยาง หรง, หวง หมิง, กวน จื้อปิน, อู๋ หยิ่งเจี๋ย ออกอากาศทางช่อง 3 ต่อจากละครเรื่อง บูเช็คเทียน

ในอดีต “ลี้น้อยมีดบิน” ลี้คิมฮวงกับเซี่ยงกัวกิมฮ้งเจ้าสำนักกิมงึ้ง หลังจากที่ทั้งสองคนประลองยุทธตัดสินความเป็นความตายกันแล้ว เซี่ยงกัวกิมฮ้งเสียชีวิต ลี้คิมฮวงหายสาบสูญ แต่ ลี้ไฮว หลานชายของลี้คิมฮวง กลับเป็นลูกชายของลี้มั่งแชกับเซี่ยงกัวเซียงลูกสาวของเซี่ยงกัวกิมฮ้ง เซี่ยงกัวเซียงจู่ๆก็ถูกฆ่าตายอย่างอนาถ และสืบเนื่องที่กล่าวขานกันว่าในมือของเซี่ยงกัวเซียงมีขุมทรัพย์ของสำนักกิมงึ้งซุกซ่อนอยู่ ด้วยเหตุนี้เองทำให้ฐานะของลี้ไฮวถูกเปิดเผย

ในช่วงคับขัน ลี้ไฮวได้รับการช่วยชีวิตจาก ซิไฉ่เย่ หญิงสาวลึกลับครั้งแล้วครั้งเล่า ลี้ไฮว,ซิไฉ่เย่, ลี้เจี่ย และ เหล่งอิก ยังมี ปึงคอค่อ หญิงสาวที่หมั้นหมายแต่เด็ก ร่วมกันตามหาศัตรูที่ฆ่าแม่ ทุกคนร่วมแรงร่วมใจกันจนก่อเกิดมิตรภาพที่แนบแน่น ลี้ไฮวและซิไฉ่เย่ ฝ่าฟันอุปสรรคด้วยกันจนก่อเกิดเป็นความรัก ถึงกับตัดสินใจถอนตัวจากยุทธภพ แต่ด้วยความบังเอิญกลับพบว่าซิไฉ่เย่และตนเองมีความแค้นที่ฆ่าพ่อซึ่งไม่สามารถอยู่ร่วมโลกกันได้

ลี้เจี่ยเพื่อปึงคอค่อแล้ว ต้องผิดใจกลายเป็นศัตรูกับลี้ไฮว ลี้มั่งแชเพื่อที่จะรักษาเกียรติภูมิของตระกูลเอาไว้ จึงออกคำสั่งให้ลี้ไฮวเป็นตัวแทนสกุลลี้ประลองยุทธตัดสินแพ้ชนะกับซิไฉ่เย่ ในช่วงที่กำลังแตกหักนั่นเอง คู่รักคู่หนึ่งต้องเผชิญกับความรักและโศกนาฏกรรม กระทั่งความจริงทั้งหมดปรากฏ คนทั้งสองปรับความเข้าใจกันได้ คืนดีกันดังเดิม
หน่วยบัญชาการรักษาดินแดน

หน่วยบัญชาการรักษาดินแดน หรือ หน่วยบัญชาการกำลังสำรอง เป็นหน่วยงานขึ้นในสังกัดกองทัพบก เดิมใช้ชื่อว่า กรมการรักษาดินแดน (ร.ด.) ก่อตั้งขึ้นเมื่อปี พ.ศ. 2491 มีภารกิจหลัก คือ เตรียมกำลังสำรองให้แก่กองทัพ โดยเฉพาะอย่างยิ่งการฝึกอบรมเยาวชนของชาติ อันได้แก่ นักศึกษาวิชาทหาร (นศท.)

ปัจจุบัน มีที่ทำการตั้งอยู่ ณ เลขที่ 2 ถนนเจริญกรุง แขวงพระบรมมหาราชวัง เขตพระนคร กรุงเทพมหานคร ตัวอาคารสร้างขึ้นด้วยสถาปัตยกรรมแบบปัลลาดีโอ มีความสวยงาม ตั้งแต่ พ.ศ. 2466 โดยพระบาทสมเด็จพระมงกุฎเกล้าเจ้าอยู่หัว ในที่ ๆ เคยเป็นสวนเจ้าเชตุ และวังท้ายหับเผย ถือเป็นอาคารอนุรักษ์แห่งหนึ่ง โดยครั้งก่อตั้งใช้ชื่อว่า กรมทหารมหาดเล็กรักษาพระองค์
อัตเลติโกมาดริดในฤดูกาล 2017–18

ฤดูกาล 2017–18 เป็นฤดูกาลที่ 87 ของ อัตเลติโกมาดริด และเป็นฤดูกาลที่ 81 ของสโมสรใน ลาลีกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลีกา, โกปาเดลเรย์, ยูฟ่าแชมเปียนส์ลีก และ ยูฟ่ายูโรปาลีก.
มิสเตอร์ไทยแลนด์

มิสเตอร์ไทยแลนด์ (Mister Thailand) เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2557 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อินเตอร์เนชันแนล

สัญลักษณ์สี

มิสเตอร์ไทยแลนด์ 2014 ถือได้ว่าเป็นการประกวดมิสเตอร์ไทยแลนด์ที่ถูกจัดขึ้นเป็นครั้งที่ 1 การประกวดรอบตัดสินจัดขึ้นเมื่อวันที่ 7 กันยายน 2557 ณ เดอะ เอทัส ลุมพินี, กรุงเทพมหานคร โดยผู้ชนะการประกวดในครั้งนี้ คือ วิทวัส ศรีเกษ ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2014 และภูเบศร์ แซมกระโทก จะได้เป็นตัวแทนเข้าร่วมประกวดมิสเตอร์โกลบอล 2014

ที่ผ่านรอบคัดเลือกเข้าสู่รอบ 12 คนสุดท้ายของการประกวดมิสเตอร์ไทยแลนด์ 2014 มีรายชื่อดังต่อไปนี้:
เด็ดปีกนางฟ้า

เด็ดปีกนางฟ้า เป็นละครโทรทัศน์ไทยแนวดราม่า โรแมนติก, คอมเมดี้ ผลิตโดย บริษัท ฮูแอนด์ฮู จำกัด โดยสร้างจากบทประพันธ์ของ ลินิน บทโทรทัศน์โดย แดน ซิวิไลซ์ และ พราว พิสุทธิ์ นำแสดงโดย ยุกต์ ส่งไพศาล,แพทริเซีย กู๊ด,นวินดา เบอร์ต๊อดตี,โกสินทร์ ราชกรม,ภิชาภัช มหาทิตยากุล,สมิทธิ ลิขิตมาศกุล,พัชรวลัย พงษ์ภมร,ศรัณยา จำปาทิพย์,มนตรี เจนอักษร,จินตหรา สุขพัฒน์,เมธัส ตรีรัตนวารีสิน,คลาร่า ฉันชนก,ศุภณัฐ เลาหะพานิช กำกับการแสดงโดย สำรวย รักชาติ โดยผู้จัด วรายุฑ มิลินทจินดา เริ่มตอนแรกวันเสาร์ที่ 10 มีนาคม – วันอาทิตย์ที่ 1 เมษายน พ.ศ. 2561 ต่อจากชั่วโมงต้องมนต์
ซันโดร วากเนอร์

ซันโดร วากเนอร์ (เกิดวันที่ 29 พฤศจิกายน ค.ศ. 1987) เป็นนักฟุตบอลอาชีพชาวเยอรมัน ปัจจุบันลงเล่นตำแหน่งกองหน้าให้กับสโมสรฟุตบอลบาเยิร์นมิวนิกและฟุตบอลทีมชาติเยอรมนี
สเวตลานา อัลลีลูเยวา

สเวตลานา อีโอซีฟอฟนา อีลลีลูเยวา (; ; 28 กุมภาพันธ์ 1926 – 22 พฤศจิกายน 2011) ชื่อเมื่อเกิด สเวตลานา อีโอซีฟอฟนา สตาลีนา (; ) ต่อมาชื่อ ลานา ปีเตอส์ เป็นบุตรคนสุดท้องและธิดาคนเดียวของนายกรัฐมนตรีโซเวียต โจเซฟ สตาลิน และนาเดชดา อัลลีลูเยวา ภรรยาคนที่สองของสตาลิน ในปี 1967 เธอแปรพักตร์และเป็นพลเมืองโดยการแปลงสัญชาติของสหรัฐ ในปี 1984 เธอกลับสหภาพโซเวียตและได้รับสถานะพลเมืองโซเวียตคืน ต่อมาเธอกลับไปสหรัฐและใช้เวลาในประเทศฝรั่งเศส ก่อนลงหลักปักฐานในสหราชอาณาจักรและเป็นพลเมืองบริติชในปี 1992
รายพระนามกษัตริย์คาร์นัก

บันทึกพระนามแห่งคาร์นัก เป็นบันทึกพระนามของฟาโรห์ในช่วงต้นยุคอียิปต์โบราณบนหิน ซึ่งอยู่ทางตะวันตกเฉียงใต้ของห้องโถงในวัดของฟาโรห์ทุตโมสที่สาม ศูนย์กลางของลัทธิอามุน-เร ที่ลักซอร์, อียิปต์ บันทึกพระนามนี้อาจจะถูกสร้างในรัชสมัยของฟาโรห์ทุตโมสที่สาม ซึ่งในบันทึกได้บันทึกพระนามฟาโรห์ทั้ง 61 พระองค์ โดยระบุว่าฟาโรห์พระองค์เริ่มต้นจากฟาโรห์สเนเฟรู จากยุคราชอาณาจักรเก่า มีเพียงพระนามของฟาโรห์ 39 พระองค์เท่านั้นที่ยังสามารถอ่านได้และมีพระนามที่ไม่ได้อยู่ในคาร์ทูธที่อีกหนึ่งพระองค์

บันทึกพระนามแห่งคาร์นัก เป็นบันทึกพระนามที่ยังไม่สมบูรณ์ของพระนามของฟาโรห์อียิปต์โบราณ เนื่องจากมีพระนามเหมือนๆ กันกับบันทึกพระนามโบราณอื่นๆ แต่บันทึกพระนามนี้มีประโยชน์เนื่องจากมีพระนามของฟาโรห์ที่ปกครองอยู่ยุคสมัยช่วงต่อที่หนึ่งและช่วงต่อที่สอง ซึ่งไม่ได้ถูกบันทึกไว้ในบันทึกพระนามอื่นๆ
กีฬาสเกตความเร็วระยะสั้นในโอลิมปิกฤดูหนาว 2018

กีฬาสเกตความเร็วระยะสั้นในโอลิมปิกฤดูหนาว 2018 เป็นการแข่งขันกีฬาสเกตความเร็วระยะสั้น ที่จัดขึ้นในเมือง พย็องชัง, ประเทศเกาหลีใต้ กำหนดแข่งขันระหว่างวันที่ 10–22 กุมภาพันธ์ พ.ศ. 2561 โดยได้จัดขึ้นที่ สนามกีฬาสเกตน้ำแข็งคังนึง

ซึ่งการแข่งขันกีฬาสเกตความเร็วระยะสั้นครั้งนี้มีการแข่งขันทั้งหมด 8 รายการ คือ ชาย 4 รายการ และหญิง 4 รายการ โดยทั้ง 8 รายการจะมีนักกีฬาทั้งหมด 115 คน จาก 22 ประเทศ

ตารางข้างล่างนี้เป็นตารางการแข่งขันทั้งหมด 8 รายการ

มีนักกีฬาทั้งหมด 115 คนจาก 22 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)

นักสเกตที่ไม่ได้แข่งขันรอบชิงชนะเลิศ แต่ได้รับรางวัล

นักสเกตที่ไม่ได้แข่งขันรอบชิงชนะเลิศ แต่ได้รับรางวัล

"† นักกีฬาจากประเทศเนเธอร์แลนด์ได้สร้างสถิติโลกในรอบจัดอันดับ (รอบชิงชนะเลิศ ประเภทบี) แต่ไม่มีสิทธิ์ที่จะได้รางวัลชนะเลิศเหรียญทอง แต่หลังจากที่นักกีฬาจากประเทศจีน และประเทศแคนาดา ได้ถูกปรับแพ้จากการฟาล์วในรอบชิงเหรียญ (รอบชิงชนะเลิศ ประเภทเอ) ทำให้รอบชิงเหรียญมีแค่ 2 ประเทศที่ได้เหรียญรางวัล คือ เหรียญทอง (เกาหลีใต้) และเงิน (อิตาลี) จากเหตุการณ์นี้ทำให้ประเทศเนเธอร์แลนด์ได้รับเหรียญทองแดงโดยอัตโนมัติ ในฐานะผู้ชนะเลิศในรอบจัดอันดับ (รอบชิงชนะเลิศ ประเภทบี)

การทำลายสถิติกีฬาสเกตความเร็วระยะสั้นในโอลิมปิกฤดูหนาว 2018 มีทั้งหมด 13 รายการ แบ่งเป็นสถิติโอลิมปิก (OR) 8 รายการ และสถิติโลก ณ ระดับน้ำทะเล (WB)

ประเทศเนเธอแลนด์ได้รับรางวัลทั้งเหรียญทอง เหรียญเงิน และเหรียญทองแดง ในรายการ 3000 เมตร บุคคลหญิง
พระอาจารย์อัครเดช ถิรจิตฺโต

พระอาจารย์อัครเดช (ตั๋น) ถิรจิตโต เจ้าอาวาสวัดบุญญาวาส ตำบลบ่อทอง อำเภอบ่อทอง จังหวัดชลบุรี ซึ่งเป็นสาขาที่ 130 ของวัดหนองป่าพง พระอาจารย์อัครเดชเกิดเมื่อวันที่ 11 มิถุนายน พ.ศ. 2498 ณ บ้านเลขที่ 506 โรงงานท่าหลวง ตำบลท่าหลวง อำเภอท่าเรือ จังหวัดพระนครศรีอยุธยา บิดาชื่อ นายเทียบ ถิรวัฒน์ มารดาชื่อ นางจำเนียรพันธ์ ถิรวัฒน์ (เฟื่องทอง) มีพี่น้องเป็นชายทั้งหมดรวม 5 คน พระอาจารย์อัครเดชเป็นบุตรคนที่ 3

ปีการศึกษา 2520 สำเร็จการศึกษาระดับปริญญาตรี สาขาวิชาเศรษฐศาสตร์ จากมหาวิทยาลัยหอการค้าไทย

พระอาจารย์อัครเดชได้ตัดสินใจใช้ชีวิตในร่มกาสาวพัสตร์ ณ วัดหนองป่าพง โดยโกนศีรษะเป็นผ้าขาว เมื่อวันที่ 8 มิถุนายน พ.ศ. 2521 บวชเป็นสามเณร เมื่อวันที่ 24 มิถุนายน พ.ศ. 2521 และบวชเป็นพระภิกษุ เมื่อวันที่ 9 กรกฎาคม พ.ศ. 2521 ณ พระอุโบสถวัดหนองป่าพง โดยมีพระโพธิญาณเถร (ชา สุภัทโท) เป็นพระอุปัชฌาย์
อัดมีรัลอูชาคอฟ (ภาพยนตร์)

อัดมีรัลอูชาคอฟ () เป็นภาพยนตร์อิงประวัติศาสตร์และสงครามของสหภาพโซเวียต กำกับโดยมีฮาอิล โรมม์ นำแสดงโดย Ivan Pereverzev, Boris Livanov และ Sergey Bondarchuk

ภาพยนตร์เล่าเรื่องราวเกี่ยวกับอัตชีวประวัติของฟิโอดอร์ อูชาคอฟ นายทหารเรือชาวรัสเซีย และเฉลิมฉลองเกียรติให้กับนายทหารเรือชาวอังกฤษโฮราชิโอ เนลสัน ไวเคานต์เนลสันที่ 1 นอกจากนีภาพยนตร์ยังสร้างภาคต่อในชื่อ "โคราบลีชตูรมูตูย์บาซตีโอนืย"
ปาลายัน

ปาลายัน เป็นนครและเป็นเมืองหลักของจังหวัดนูเวบาเอซีฮา ประเทศฟิลิปปินส์ ในปี ค.ศ. 2015 มีประชากร 41,041 คน นับเป็นนครแห่งหนึ่งที่มีประชากรเบาบางที่สุดของประเทศ ปาลายันก่อตั้งในปี ค.ศ. 1965 โดยคองเกรซแห่งฟิลิปปินส์ และเป็นหนึ่งในเจ็ดนครที่มีการวางแผน ได้แก่ มะนิลา, บาเกียว, เกซอนซิตี, เทรเซมาร์ติเรส, โคโรนาดัล, ซามัล และปาลายัน
สหพันธ์เขมรกัมปูเจียกรอม

สหพันธ์เขมรกัมปูเจียกรอม (Khmers Kampuchea-Krom Federation; KKF) (1985) เป็นองค์กรที่ประกาศเป็นตัวแทนของชาวแขมร์กรอมในที่ราบลุ่มแม่น้ำโขงของประเทศเวียดนาม เพื่อสิทธิมนุษยชน เสรีภาพทางศาสนา และการกำหนดอัตถลักษณ์ของตนเอง

องค์กรนี้ก่อตั้งเมื่อ พ.ศ. 2528 หลังจากที่มีการจัดงานเกี่ยวกับขแมร์กรอมครั้งแรกที่นิวยอร์ก สหรัฐอเมริกา ต่อมา ใน พ.ศ. 2539 ในการจัดงานครั้งที่ 5 ที่โตรอนโต แคนาดา จึงได้เปลี่ยนมาใช้ชื่อปัจจุบันนี้

องค์กรนี้ดำเนินการโดยเงินบริจาคของชาวแขมร์กรอมที่ลี้ภัยไปยังสหรัฐอเมริกา แคนาดา ออสเตรเลีย นิวซีแลนด์ ยุโรป และอื่นๆ

ธงของแขมร์กรอมมีสามสีคือน้ำเงิน เหลือง และแดง ขนาดของธงคือ 3 นิ้วต่อ 5 นิ้ว ความหมายของแต่ละสีคือ สัญลักษณ์ขององค์กรคือราหูอมจันทร์ ราหูหรือเรียฮูในภาษาเขมรเป็นตัวละครในเรียมเกอร์หรือรามายณะภาคภาษาเขมร ในตำนานของเขมร การอมจันทร์ของราหูทำให้เกิดจันทรุปราคา
ซันเฟร์นันโด (จังหวัดปัมปังกา)

นครซันเฟร์นันโด (กาปัมปางัน: Lakanbalen ning San Fernando; ) เป็นนครและเมืองหลักของจังหวัดปัมปังกา ประเทศฟิลิปปินส์ ใน ค.ศ. 2015 มีประชากร 306,659 คน ซันเฟร์นันโดเป็นศูนย์กลางของเขตกิตนางลูโซน อยู่ห่างจากมะนิลาไปทางทิศเหนือ

ชื่อของนครตั้งชื่อตามพระเจ้าเฟร์นันโดที่ 6 แห่งสเปน และอยู่ภายใต้พระบรมราชูปถัมภ์ของนักบุญเฟอร์ดินันที่ 3 แห่งแคว้นกัสติยาและเลออน โดยวันเฉลิมฉลองของเขาคือวันที่ 30 พฤษภาคม นครซันเฟร์นันโดมักเป็นที่รู้จักกันในสมญา "เมืองหลวงคริสต์มาสแห่งฟิลิปปินส์" เนื่องจากมีเทศกาลตะเกียงยักษ์ในเดือนธันวาคมของทุกปี และซีเอ็นเอ็นยกย่องให้เมืองนี้เป็น 'เมืองหลวงคริสต์มาสแห่งเอเชีย'

เฟร์นันโดได้รับการแต่งตั้งเป็นนครเมื่อวันที่ 4 กุมภาพันธ์ ค.ศ. 2001 ตามคำอนุมัติของ Republic Act 8990 จากการลงคะแนนของประชาชนในวันที่ผ่านมา ทำให้เฟร์นันโดกลายเป็นนครลำดับที่ 99 ของประเทศ โดยมี Dr. Rey B. Aquino เป็นนายกเทศมนตรีคนแรก

ซันเฟร์นันโด แบ่งการปกครองออกเป็น 35 บารังไกย์

ส่วนใหญ่นับถือศาสนาคริสต์นิกายคาทอลิก คิดเป็นร้อยละ 80 นอกจากนี้ยังนับถือคริสต์นิกายโปรเตสแตนต์, คริสต์อิสระ และศาสนาอิสลาม

ซันเฟร์นันโด มีสถานีโทรทัศน์ 4 แห่ง ได้แก่

นอกจากนี้ยังมีสถานีวิทยุอีกสองแห่ง ได้แก่

บริษัทหนังสือพิมพ์ในตัวเมือง ได้แก่ ซันสตาร์ปัมปังกา, เดอะโพรบ, คอฟฟีพันช์, ปัมปังกาไทม์ และดิออบเซิร์ฟเวอร์
โยอาคิม ไพร์เพอร์

โยอาคิม ไพร์เพอร์ (30 มกราคม ค.ศ. 1915 – 14 กรกฏาคม ค.ศ. 1976), ยังเป็นที่รู้จักอีกชื่อว่า โยฮันน์ ไพร์เพอร์ เป็นเจ้าหน้าที่นายทหารภาคสนามในหน่วยวัฟเฟิน-เอ็สเอ็ส และเป็นนายทหารคนสนิทส่วนตัวของไรชส์ฟือเรอร์-เอ็สเอ็ส ไฮน์ริช ฮิมม์เลอร์ ในช่วงระหว่างเดือนพฤศจิกายน ค.ศ. 1940 และเดือนสิงหาคม ค.ศ. 1941

ไพร์เพอร์ได้เข้าร่วมต่อสู้รบทั้งบนแนวรบด้านตะวันออกซึ่งปะทะกับกองทัพแดงและแนวรบด้านตะวันตกซึ่งปะทะกับกองทัพฝ่ายสัมพันธมิตรตะวันตกและได้รับปูนบำเหน็จโดยนาซีเยอรมนีคือ เหรียญกางเขนเหล็กกางเขนอัศวินประดับด้วยใบโอ๊คและดาบ

ไพร์เพอร์ได้ถูกตัดสินว่ามีความผิดในข้อหาอาชญากรรมสงครามที่ได้กระทำในเบลเยียมและถูกจำคุกเป็นเวลาเกือบ 12 ปี เขาได้ถูกกล่าวหาว่าเป็นอาชญากรสงครามที่ได้กระทำในอิตาลี แต่ศาลอิตาลีและเยอรมนีได้สรุปว่ามีหลักฐานไม่เพียงพอที่จะดำเนินคดีได้

หลังจากที่เขาได้รับการปล่อยตัวจากเรือนจำ ไพร์เพอร์ได้ทำงานให้กับทั้งปอร์เช่และโฟล์กสวาเกน ก่อนที่จะย้ายไปยังประเทศฝรั่งเศส ที่นั้นเขาได้แปลหนังสือจากภาษาอังกฤษเป็นภาษาเยอรมันภายใต้ชื่อว่า nom de plume "Rainer Buschmann", ไพร์เพอร์ถูกสังหารในฝรั่งเศส ในเดือนกรกฏาคม ค.ศ. 1976
มิสทัวริซึมไทยแลนด์

มิสทัวริซึมไทยแลนด์ () เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2560 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสทัวริซึมเวิลด์
ฟรันซ์ ฮัลเดอร์

ฟรันซ์ ฮัลเดอร์ () เป็นพลเอกเยอรมันและเป็นเสนาธิการกองบัญชาการสูงสุดกองทัพบกเยอรมัน(OKH) ตั้งแต่ปี ค.ศ. 1938 จนกระทั่งเดือนกันยายน ค.ศ. 1942 เมื่อเขาถูกปลดออกภายหลังจากเกิดความขัดแย้งหลายครั้งกับอดอล์ฟ ฮิตเลอร์ จนกระทั่งเดือนธันวาคม ค.ศ. 1941 ตำแหน่งทางทหารของฮัลเดอร์ได้ตรงกับตำแหน่งหัวหน้าของนายพลเสนาธิการเก่า ซึ่งในช่วงสงครามโลกครั้งที่หนึ่ง เป็นสำนักงานทางทหารระดับสูงสุดในกองทัพจักรวรรดิเยอรมัน บันทึกของฮัลเดอร์ ในช่วงเวลาที่เขาดำรงเป็นหัวหน้าเสนาธิการทหารบกของกองบัญชาการสูงสุดกองทัพบกเยอรมัน มีแหล่งที่มาของการเขียนเกี่ยวกับเรื่องดังกล่าว เช่น ฮิตเลอร์ สงครามโลกครั้งที่สอง และพรรคนาซี ในหนังสือชื่อเรื่อง "ความรุ่งเรืองและการล่มสลายของไรช์ที่สาม"(The Rise and Fall of the Third Reich)ของ William Shirer บันทึกของฮัลเดอร์ได้ถูกอ้างอิงเป็นร้อยครั้ง
สะพานสมมตอมรมารค

สะพานสมมตอมรมารค (/สมมดอะมอนมาก/) เป็นสะพานข้ามคลองรอบกรุงในส่วนของคลองบางลำพู ตั้งอยู่บนถนนบำรุงเมือง ในพื้นที่แขวงสำราญราษฎร์ เขตพระนคร และแขวงบ้านบาตร เขตป้อมปราบศัตรูพ่าย กรุงเทพมหานคร

เดิมเป็นสะพานไม้ที่มีโครงเหล็กรองรับพื้นที่ชักเลื่อนออกจากกัน มีชื่อเรียกโดยผู้คนที่อาศัยอยู่แถบนี้ว่า "สะพานเหล็กประตูผี" เนื่องจากตั้งอยู่ด้านทิศตะวันตกของประตูพระบรมมหาราชวัง หรือที่นิยมเรียกกันว่า "ประตูผี" อันเป็นทางที่ใช้สำหรับขนถ่ายศพของผู้เสียชีวิตในพระบรมมหาราชวังออกมาปลงศพด้านนอก ในช่วงต้นกรุงรัตนโกสินทร์ ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว สะพานแห่งนี้มีความทรุดโทรมมาก จึงทรงโปรดเกล้าฯ ให้มีการบูรณะใหม่ พร้อม ๆ กับการสร้างถนนและสะพานอีกหลายแห่งเพื่อรองรับความเจริญของบ้านเมือง โดยเป็นสะพานปูนปั้นเสริมโครงเหล็กเหมือนแบบเก่า และพระราชทานชื่อให้ว่า "สะพานสมมตอมรมารค" เมื่อแล้วเสร็จเมื่อปี พ.ศ. 2455 เพื่อเป็นเกียรติแก่พระองค์เจ้าสวัสดิประวัติ พระอนุชา ต้นราชสกุลสวัสดิกุล (ภายหลังสถาปนาเป็น พระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธ์ ในรัชสมัยพระบาทสมเด็จพระมงกุฎเกล้าเจ้าอยู่หัว) โดยมีความหมายว่า "สะพานของพระราชา" เป็นสะพานที่มีความยาว 23 เมตร กว้าง 7.50 เมตร ลูกกรงเป็นสถาปัตยกรรมแบบไอโอนิก มีฐานเสาเซาะร่องตลอดแนว

และหลังจากมีการสร้างสะพานใหม่แล้ว พร้อมกับเปลี่ยนย่านนี้จากประตูผีเป็น "สำราญราษฎร์" เพื่อความเป็นสวัสดิมงคล ผู้คนจึงย้ายมาอยู่อาศัยมากขึ้นจนถึงปัจจุบัน มีชุมชนเก่าแก่ คือ "ชุมชนบ้านบาตร" ซึ่งเป็นชุมชนที่ชาวชุมชนมีอาชีพทำบาตรพระด้วยมือ และยังคงอยู่จนถึงปัจจุบัน 
บริเวณที่ตั้งของสะพานสมมตอมรมารคใกล้กับแยกสำราญราษฎร์ เป็นแหล่งรวมของร้านอาหารที่ได้รับความนิยมและมีความคึกคักอย่างมาก โดยเฉพาะในช่วงเวลาค่ำคืน และเชิงสะพานฝั่งเขตป้อมปราบศัตรูพ่ายติดกับแยกเมรุปูน อันเป็นทางแยกที่ตัดกันระหว่างถนนบำรุงเมืองกับถนนบริพัตร ซึ่งในช่วงต้นกรุงรัตนโกสินทร์ เคยเป็นที่ตั้งของเมรุเผาศพที่สร้างขึ้นด้วยปูน สำหรับปลงศพเจ้านายชั้นรองและขุนนางต่าง ๆ ต่อมาได้รื้อออก เนื่องจากมีการสร้างเมรุหลวงหน้าพลับพลาอิศริยาภรณ์ วัดเทพศิรินทราวาส และที่ตั้งของเมรุปูนนั้นได้กลายมาเป็นที่โรงเรียนสารพัดช่างพระนคร และวิทยาลัยสารพัดช่างพระนคร ในปัจจุบัน
นักผจญเพลิง

นักผจญเพลิง หรือ พนักงานดับเพลิง คือ คนกู้ภัยที่ได้ฝึกฝนด้านการผจญเพลิงมาอย่างแตกฉาน เพื่อระงับอัคคีภัยที่คุกคามชีวิต ทรัพย์สิน หรือสิ่งแวดล้อม
ระเบิดเวลา

ระเบิดเวลา คือ ระเบิดที่ทำงานด้วยเครื่องจับเวลา ใช้เพื่อหลายวัตถุประสงค์ เช่น การโกงประกัน การก่อการร้าย การลอบสังหาร การบ่อนทำลาย และการสงคราม ทั้งยังมักปรากฏในภาพยนตร์ตื่นเต้นหรือต่อสู้ เพราะมักก่อให้รู้สึกถึงความฉุกเฉินแบบละคร

ประจุระเบิดเป็นส่วนหลักของระเบิดทุกประเภท และมีขนาดกับน้ำหนักใหญ่ที่สุดในบรรดาส่วนประกอบ โดยเป็นองค์ประกอบของระเบิดที่มีไว้สร้างความเสียหาย (ถ้าใส่เศษกระสุน ลูกระเบิดก็อาจทำงานโดยอาศัยภาชนะหรือวัตถุอื่นข้างเคียง) ประจุนี้ทำงานด้วยตัวจุดระเบิด (detonator)

ส่วนกลไกกำกับเวลาของระเบิดเวลานั้นอาจสร้างขึ้นอย่างมืออาชีพ ไม่ว่าเป็นหนึ่งเดียวกับหรือแยกต่างหากจากตัวอุปกรณ์ หรืออาจสร้างขึ้นแบบมือสมัครเล่นจากอุปกรณ์ตามบ้านเรือน เช่น นาฬิกาไขลาน นาฬิกาข้อมือ และคอมพิวเตอร์แบบวางตัก เครื่องจับเวลานี้อาจกำหนดคำสั่งให้นับไปข้างหน้าหรือนับถอยหลัง (แต่มักเป็นการนับถอยหลัง เพราะระเบิดมักทำงานเมื่อหมดเวลาที่กำหนด)

ระเบิดเวลาแบ่งชนิดได้ดังนี้